Coeur De Lion Swarovski Crystal Blue Geo Cube Earrings - Jewellery from Bradbury's The Jewellers UK
Model Number: 2838/20-0732 Kindersorgprogram | Bergzicht Training
Ons Kindersorg-program is ŉ 13-week kursus en dek onderwerpe soos kinderontwikkeling, persepsie-uitdagings, kreatiewe aktiwiteite, ouderdom-toepaslike literatuur vir verskillende stadiums van kinderontwikkeling, kindermishandeling, skoolgereedheid, babasorg, voorbereiding van ŉ gebalanseerde maaltyd, en ŉ reeks ander verwante onderwerpe. Jy sal ook ŉ gesertifiseerde tweedaagse Vlak 1 Noodhulpkursus voltooi voordat jy ŉ werk-geïntegreerde leergeleentheid aanpak wat aan jou praktiese werksondervinding sal bied by voorskoolse instellings.
Een van die mees bemagtigende aspekte van ons opleiding is dat ons studente leer om herwinbare materiale uit hul omgewing te gebruik tydens kreatiewe aktiwiteite vir hul leerders, wat dit vir hulle moontlik maak om te werk in gemeenskappe wat arm is aan hulpbronne deur maklik beskikbare materiale in hul omgewings te gebruik. Ons hou ook uitstallings na elke program om die opvoedkundige materiaal wat deur studente gemaak is, te vertoon.
Baie van ons gekwalifiseerde studente verkry werk by bewaarskole, as dagsorg-moeders, as kinderversorgers of au pairs.
Ons modules dek die volgende:
Assessering van skoolgereedheid
Identifiseer van persepsieprobleme
Noodhulp vir kinders
Voorbereiding van ŉ gebalanseerde maaltyd
Maak van opvoedkundige speelgoed
Gebruik van musiek en beweging
Gebruik van kreatiewe aktiwiteite
Identifisering van kindermishandel
Basiese wiskunde en geletterdheid
Amy Jooste (middel)
“Ek was bevoorreg om hierdie geleentheid te ontvang, want ek besef dit is nie met almal die geval nie. Vandag is ek in staat om my passie uit te leef en te werk met jong leerders en hulle te stimuleer om te vorder.” – Amy Jooste, ŉ kinderoppasser by Anna Foundation se nasorgfasiliteit op die plaas Stellenzicht in Stellenbosch